钦定古今图书集成/明伦汇编/氏族典/第126卷 > 陈钦
## 钦定古今图书集成/明伦汇编/氏族典/第126卷 > 陈钦

按《江宁县志》：“钦字谅之，别号自庵。与兄乡会同榜。兄
规庵督学山东，钦督学广东，又同日命下。时人谓之
兄弟三同。钦在南武选主事，会武库郎娄姓被诬下
狱，钦奋身疏其冤，诏并逮钦，同系者二年，乃获免。出
知广平府，畿辅要地，簿书填委，钦洞达民隐，临事果
决，郡人号之为‘陈母’。”